थाना कुरारा के डामर गांव के सैय्यददीन की भतीजी गीता पूरे परिवार के साथ मुख्यालय के रमेड़ी मोहल्ला में फूफा बल्लू के लड़के की शादी में आई थी। बुधवार को वह अपने दादा सैय्यददीन के साथ गांव जा रही है। बस स्टैंड पर एक मैजिक पर सवार हुए। बृजलाल की पुत्री गीता ने बताया कि मैजिक पर बैठने के दौरान चालक के साथ एक और युवक आया और अपने को क्लीनर बताकर चढ़ गया। उसने उसका साड़ियों से भरा बैग गाड़ी के ऊपर रखकर वहीं खड़ा हो गया। जैसे ही मैजिक कालपी चौराहा पहुंची तभी वह बैग लेकर भाग निकला। बैग ले जाने की बात कह चालक से गाड़ी रोकने को कहा लेकिन चालक ने गाड़ी नहीं रोकी। काफी दूर निकल जाने के बाद चालक ने गाड़ी रोकी। महिला का आरोप है कि चालक की मिली भगत से बैग गया है। कोतवाली में शिकायत करने पर पुलिस ने चालक को पकड़ा। बाद में उसका मोबाइल नंबर लेकर कोतवाली से भगा दिया। इस मामले में कोतवाली प्रभारी ओपी तिवारी का कहना है कि बैग ले जाने की घटना फर्जी है। साथ ही कहा कि बैग में पड़ी पायल को दिला दिया है।